559-и тежък противотанков батальон получава първите два ягдпантера през март 1944 г. Още пет пристигат през май, единадесет през август, а на 17 септември още седемнадесет, общо 35. Този батальон става част от група армии "B", разположена в Холандия. Участва в боевете край Утрехт и Алберт канал. До 1 ноември само шест ягдпантера са в бойна готовност. Батальонът взема участие и в Арденската офанзива на германската армия (декември 1944 – януари 1945 г.). През първите дни той служи като резерв, а по-късно става част от бойна група "Фон Посингер". Няколко ягдпантера са загубени по време на бойните действия.